MS «Oceanic Vega»

MS «Oceanic Vega» er et seismikkskip som ble overlevert 2. juli 2010 som Ulstein Verfts  byggenummer 285. Eier er Eidesvik Seismic Vessels AS, et Joint Venture selskap hvor Eidesvik eier 51%. Hun ble døpt av Christine Chambovet samme dag som overleveringen. Hovedmotorene er et dieselelektrisk fremdriftssystem som består av fire Wärtsilä  12V26 dieselmotorer og to av typen 6L26, samlet utgjør de en effekt på 26.520 hk, den har 4 elmotorer levert av ABB. CP-propellene er i dyse, noe som betyr helt vanlige propeller med dreibart hus. 

MS «Oceanic Vega» er innredet for 70 personer med 52 enkeltlugarer og ni dobbeltlugarer samt hospital. Skipet kan oppholde seg permanent på sjøen, har fem års dokkingsintervaller, bunkring kan utføres av støttefartøyer, mannskapsskifte kan skje ved hjelp av helikopter. Hennes søsterskip MS «Oceanic Sirius» ble levert fra Ulstein Verft som byggenummer 286 den 3. oktober 2011. Prisen for de to skipene ble oppgitt til ca. NOK 1,3 milliarder.

Nybygget betegnes som et kraftig seismikk- og forskningsskip med tauekraft på 140 tonn. 
Det blir benyttet Nautilus akustisk posisjoneringssystem. Nautilus bruker kraft streamers (tauverk med dieselvinsj) og trenger derfor ikke batterier, som igjen betyr færre antall turer med arbeidsbåt, med de fordeler det innebærer. De 20 streamervinsjene kan hver spole 9 km med streamer. Hun er utstyrt med et helikopterdekk på 26 meter i diameter og kan romme 14,7 tonn last. MS «Oceanic Vega» har omvendt baug for tøffe arktiske forhold.

Eksterne lenker 
 
 

Offshore serviceskip
Skip fra 2010
Skip bygget ved Ulstein verft
Artikler i sjøfart-prosjektet